Source: https://www.zakonypreludi.sk/zz/1969-126
Timestamp: 2019-09-19 04:27:39+00:00

Document:
126/1969 Zb. Vyhláška Ministerstva zdravotníctva Slovenskej socialistickej republiky, ktorou sa mení a dopĺňa vyh... | Aktuálne znenie
126/1969 Zb.
Vyhláška č. 126/1969 Zb.Vyhláška Ministerstva zdravotníctva Slovenskej socialistickej republiky, ktorou sa mení a dopĺňa vyhláška o zdravotníckych pracovníkoch a iných odborných pracovníkoch v zdravotníctve.
Čiastka 42/1969
Platnosť od 18.11.1969 do31.08.1971
z 1. októbra 1969,
Vyhláška č. 44/1966 Zb. o zdravotníckych pracovníkoch a iných odborných pracovníkoch v zdravotníctve v znení vyhlášky č. 90/1967 Zb. sa mení a dopĺňa takto:
1. Ustanovenie § 4 ods. 3 znie:
„(3) Povolanie dentistu môžu vykonávať zdravotnícki pracovníci, ktorí získali spôsobilosť na výkon tohto povolania podľa skorších predpisov.*)
2. Ustanovenie § 6 ods. 2 znie:
„(2) Stredný zdravotnícky pracovník sa môže previesť na prácu v inom odbore, než pre ktorý získal spôsobilosť, len výnimočne a len na pracoviská, ktoré určí Ministerstvo zdravotníctva. Prechodne možno také opatrenie urobiť so súhlasom pracovníka na dobu šiestich mesiacov a bez jeho súhlasu, ak to vyžaduje nevyhnutná prevádzková potreba organizácie, najdlhšie dovedna na dobu tridsiatich pracovných dní v kalendárnom roku.*) Na dlhší čas možno takéto opatrenie urobiť so súhlasom pracovníka a za predpokladu, že sa pracovník zaviaže rozšíriť svoje znalosti i na túto odbornú činnosť a najneskoršie do dvoch rokov odo dňa prevedenia zložiť na strednej zdravotníckej škole skúšky v rozsahu určenom Ministerstvom zdravotníctva."
3. Ustanovenie § 7 znie:
(4) Nižší zdravotnícki pracovníci získavajú spôsobilosť na výkon povolania absolvovaním zdravotníckej školy alebo dlhodobého odborného kurzu podľa osnov schválených Ministerstvom zdravotníctva a zložením predpísaných skúšok.“
4. Ustanovenie § 8 včítane nadpisu znie:
(4) Pomocní zdravotnícki pracovníci získavajú spôsobilosť na výkon povolania absolvovaním odborného školenia a zložením záverečnej skúšky. Toto školenie sa organizuje v zdravotníckych zariadeniach podľa učebných plánov a osnov schválených Ministerstvom zdravotníctva.“
5. Ustanovenie § 12 ods. 2 znie:
„(2) Základný rozsah znalostí v jednotlivých špecializačných odboroch určujú špecializačné náplne, ktoré vydáva Inštitút pre ďalšie vzdelávanie lekárov a farmaceutov (ďalej len „Inštitút") po schválení Ministerstvom zdravotníctva.“
6. Ustanovenie § 16 ods. 1 znie:
„(1) Špecializačná príprava na prvú špecializáciu začína všeobecnou časťou, ktorej cieľom je upevniť a prehĺbiť pod vedením skúseného odborníka teoretické a praktické znalosti získané v priebehu štúdia. Ministerstvo zdravotníctva môže v jednotlivých prípadoch určiť, že lekári absolvujú všeobecnú časť špecializačnej prípravy v prvých troch rokoch vlastnej špecializačnej prípravy. Také opatrenie sa oznámi Inštitútu.“
7. Z ustanovenia § 21 sa vypúšťa odsek 2.
8. Piata hlava včítane nadpisu znie:
(2) Podľa potrieb zdravotníckych služieb sa môžu nižší zdravotnícki pracovníci a pomocní zdravotnícki pracovníci zúčastňovať ďalšieho vzdelávania obdobne ako strední zdravotnícki pracovníci.“
9. Zrušuje sa ustanovenie § 50 ods. 3.
10. Ustanovenie § 52 znie:
(2) Pracovníci, ktorí získali spôsobilosť na výkon povolania nižšieho zdravotníckeho pracovníka podľa skorších predpisov a nepracujú v odbore ku dňu začiatku účinnosti tejto vyhlášky dlhšie ako tri roky, si môžu doplniť takto získanú spôsobilosť doškolením podľa osnov schválených Ministerstvom zdravotníctva.“
11. Za ustanovenie § 52 sa vkladá ustanovenie § 52a, ktoré znie:
Ministerstvo zdravotníctva môže v odôvodnených prípadoch zhodnotiť vzdelanie zdravotníckych pracovníkov získané podľa skorších predpisov a priznať im na jeho základe spôsobilosť na výkon povolania alebo špecializáciu podľa tejto vyhlášky, prípadne určiť iný termín a spôsob kvalifikačnej atestácie alebo záverečnej skúšky; pritom priznanie spôsobilosti, prípadne špecializácie sa môže viazať na úspešné vykonanie skúšky.“
Zrušuje sa prvá časť smerníc č. 1/1968 Vestníka MZd o podmienkach pre rozšírenie spôsobilosti stredných zdravotníckych pracovníkov na výkon povolania v ďalšom odbore a o ich ďalšom vzdelávaní.*)
*) Smernice boli registrované v čiastke 8/1968 Zb.

References: § 4
 § 6
 § 7
 § 8
 § 12
 § 16
 § 21
 § 50
 § 52
 § 52
 § 52